Celestial Bodies - Astrodienst Guest user u1336847502
24-Aug-2016, 06:53 UT/GMT Amber Richards Begeleide Joernaal Multi-Generasie Vir Grootouers: Deel Herinneringe En Familie Geskiedenis Met Jou Toekomstige Geslagte Afrikaans 01.01.2018 Taschenbuch Fr. 20.30 3-5 Wochen (Titel wird speziell besorgt) Scribblings | We Love DC
History, Interviews, People, Scribblings
By Ben H. Rome 7:00 pm19 Aug 2009
Tags: Alexander Vassiliev, Harvey Klehr, John Earl Haynes, kgb, Oppenheimer, spying Naskool – A Place Like Home
A Place Like Home Naskoolsentrum
Waar kinders nog “kind” is!
Huiswerksentrum (Juffrou per graad in klasverband)
Daaglikse middagete en versnapperings
Ekstra Lees & Luister Klasse
Vervoer na-en-van buitemuurse aktiwiteite
Ons poog om die kinders te leer deur middel van speel en aktief wees!
Ons doel is om moderne kinders te ontwikkel, wat tred hou met die tyd: Kinders wat reg is vir die aanslae van die lewe, wat die pas kan volhou en selfs die pas kan aangee.
Daarmee beplan ons om weer kinders “kind” te maak deur te speel, hulle moeg huistoe te stuur, hulle te leer van toe kinders nog kinders was, met maniere, respek en selfrespek.
Ons wil u kinders opgewonde en gelukkig huis toe stuur.
Ons wil u kinders die geleentheid bied om te leer, in ’n warm, vriendelike en ontspanne omgewing, met verskeie speelondervindings waarin hulle kan ontwikkel tot hul volle potensiaal. Deur te speel leer kinders sosiale vaardighede, selfvertroue, onafhanklikheid, selfuitdrukking en kommunikasie aan.[/vc_column_text]
Maandag tot Vrydag vanaf 12h30 tot 17h30
Vakansies – 07h00 tot 17h30 (kosblikke soos vir skool moet voorsien word vir ontbyt deur ouers self)
Neem asb kennis dat die personeel gedurende die vakansies roteer en beurtelings werk.
‘n Boete van R100, vir elke 15 minute of ’n gedeelte daarvan, sal die einde van die maand op u rekening gehef word, of van u deposito verhaal word, wanneer u u kind laat kom oplaai..
Die naskool sluit in Desember op die laaste Vrydag voor die 16de Desember.
Naskool se termyne
Die naskool sluit glad nie gedurende die jaar nie, behalwe vir die Kersvakansie en skoolvakansie-dae.
Die naskool sal gesluit wees op publieke vakansiedae, Saterdae en Sondae.
Rook is streng verbode op A Place Like Home Tuisskool se perseel en in die parkeerarea.
Indien u kind afwesig gaan wees moet u asseblief die naskool voor 11h00 in kennis stel.
Oplaai van u kind by die naskool
U moet asseblief duidelik op u kind se registrasievorm aandui wie verantwoordelik sal wees om u kind by die naskool te kom oplaai.
Indien ’n ander persoon u kind moet oplaai, moet u asseblief die kantoor vroegtydig daarvan in kennis stel. U kind se veiligheid kom eerste in hierdie verband.
Kinders moet uitgeteken word in die register wanneer hulle opgelaai word.
Allergieë moet asb vroegtydig aan ons bekend gemaak word en ook duidelik op die inskrywingsvorms aangedui word. Handig asb die nodige medikasie by ons in indien u bewus is dat u kind vatbaar is vir lewensgevaarlike allergieë. Indien u kind asmaties is, moet u kind asseblief ten alle tye ’n asmapompie beskikbaar hê.
Pak asb vir u kind ’n stel ekstra gemaklike klere in waarin met vrymoedigheid gespeel kan word.
Indien ouers iets spesiaals wil doen op u kind se verjaarsdag, is u welkom om ons te nader, aangesien ons ’n partytjiebesigheid het as deel van ons kleuterskool en naskool
A Place like Home het nie ’n landlyn beskikbaar nie, aangesien ons van die kerk se perseel gebruik maak. Ons is wel ten alle redelike tye beskikbaar op die volgende selfoonnommer: 060 965 9904. Skakel ons gerus.
Personeel kan nie gedurende werksure gepla word met onnodige oproepe nie maar ons sal met graagte u boodskappe aan die personeel gaan oordra of die selfoon na die betrokke personeellid neem word i.g.v nood.
Dit is u verantwoordelikheid om al u kind se persoonlike besittings elke dag huistoe te neem en seker te maak dat alles in die sak is. Die personeel sal u ook hiermee bystaan.
Stel die naskool asb in kennis van enige verandering rakende u huishoudelike sake, bv. egskeiding, wanneer u verhuis, siekte of dood, indien u kind nie ’n goeie nagrus gehad het nie, of wanneer een van die ouers uitstedig is. Hierdie dinge het ’n geweldige uitwerking op ’n kind, en dit sal die naskool help om u kind se gedrag beter te verstaan. Die naskool sal ten alle tye hierdie inligting konfidensiëel hanteer en nie aanwend vir enige ander doel buiten waarvoor in hierdie ooreenkoms voorsiening gemaak word nie.
Ons het ’n gedragskode geïmplementeer waar positiewe gedrag vergoed sal word en negatiewe gedrag teen hierdie vergoedingsplan sal tel.
Hekke en Sekuriteit by Hekke
Maak asb seker dat daar geen ander kinders saam met u uitgaan wanneer u die naskool verlaat nie.
A Place like Home is omhein met sy eie ingang (hek) en kinders moet slegs van binne die eiendom gehaal word en uitgeteken word.
Ry asb stadig by die hekke in en parkeer by die gemerkte parkeerarea, of onder die bome aan die regterkant van die kerkgebou.
Neem asb kennis dat u verantwoordelik is vir u kind se veiligheid op die parkeerterrein ten tye van op-en-aflaai.
Alle beserings wat mag plaasvind deur die verloop van die dag sal aangeteken word in ’n insidentregister en ook meer volledig bespreek word met die ouers indien nodig. Ouers sal onmiddelik gekontak word indien die besering ernstig is en mediese/hospitaal hulp benodig word.
Kinders wat by die naskool siek word se ouers sal gekontak word om hulle te kom haal.
Kinders moet nie na die naskool gestuur word in geval van die volgende siektetoestande:
indien u kind diarree het (meer as 3 stoelgange in ‘n paar uur) of as vomering (meer as as een keer in 24 uur) plaasvind. As u kind vomeer nog voor ontbyt is dit ’n duidelike aanduiding dat iets skort en hy / sy moet dan liefs tuisbly.
as daar sere in u kind se mond voorkom wat aansteeklik mag wees.
indien u kind ’n veluitslag het en ’n hoë koors. ’n Mediese dokter moet dan bevestig dat dit nie aansteeklik is nie.
’n koors van 38.5 C, tesame met ander siektesimptome soos hoes, moeilik asemhaal, huil, ongewone slaperigheid, lusteloosheid.
enige van die aansteeklike kindersiektes soos TB, Pampoentjies, Impetigo (bak-
teriële velinfeksie), Hepatitis A, Waterpokkies, Masels, Kroep, Duitse masels (Rubella), Gordelroos of Keelinfeksies.
Asemhalingsprobleme met ’n asemhalingstempo van oor 50 per minuut.
Ons kan ongelukkig nie aan versoeke voldoen om kinders nie te laat buite speel nie. Indien u voel u kind mag nie buite speel nie, moet u liefs u kind tuis versorg totdat hy/sy beter is.
Die volgende moet elke dag in u kind se sak gepak wees. (Merk alles asb. duidelik)
1 Stel skoon klere, ’n baadjie of trui en kouse (vir die winter).
Smeer self soggens vir u kind/ers sonbrandroom aan. U kan ook die room saamstuur sodat ons weer in die middag kan aansmeer
Beëindiging van kontrak
Skriftelike kennisgewing van een kalendermaand word vereis indien u kind die naskool gaan verlaat.
Ouers bly verantwoordelik vir Desember se fooie indien kennis gedurende Oktober en November gegee word.
Finansies en Fooie per maand (sien bylaag D)
Fooie is maandeliks vooruitbetaalbaar voor of op die 4e van die maand.
Fooie is in 12 maandelikse paaiemente betaalbaar gedurende die jaar, ongeag skoolvakansies of afwesigheid.
Fooie is onderworpe aan verandering met vroegtydige kennisgewing.
Geen tjeks sal aanvaar word nie.
Fooie wat na die 4de dag van die maand betaal word, is onderhewig aan ’n R50,00 boete per dag.
Hierdie boetes sal automaties van u deposito verhaal word.
A Place like Home behou die reg voor om u te oorhandig aan ’n prokureur en u kontrak te beëindig indien u nie aan die vereiste voldoen nie.
Geen kontant sal op die perseel aanvaar word nie. Fooie moet per internet of debietorder in ons rekening betaal word.
’n Volle maand se naskoolfooie moet inbetaal word as deposito. Dit moet saam met registrasie betaal word. U saldie bedrag terugkry wanneer u die naskool kennis gee en indien u kind se naskoolfooie nie agterstallig is nie. Let wel dat dit aanvaarbaar is dat die deposito oor ’n periode van drie maande afbetaal kan word indien u ’n reëling met ons tref.
Die verskil tussen die deposito en die skoolfonds van toepassing tydens die kennismaand, moet voor die 4de dag van die kennismaand betaal word. Neem ook asb kennis dat geen rente oploop teen die deposito tydens die tydperk wat ons dit hou nie.
Daar sal ’n lys opgeplak word in Januarie sodat u kan sien watter aktiwiteite by die naskool aangebied word.
Indien u kind fisies of as gevolg van gesondheids of enige ander rede, nie in staat is om deel te neem nie, moet u dit duidelik stipuleer op die inskrywingsvorm en ook asb vooraf bespreek met die sportorganiseerder.
Enige kind is welkom om aan enige aktiwiteit deel te neem.
Fooie is betaalbaar aan:
Verwysing: U kind se naam en die woord “Naskool” of u rekening nommer
Neem die vrymoedigheid om enige probleme, voorstelle en ongelukkighede ter enige tyd met die bestuur te kom bespreek! Dit sal verseker dat ons saam die beste vir u kind kan bied!
Stel asb ook hierdie reëls aan mense wat u kind kom oplaai beskikbaar.